Panagiotis Kalaitzakis

Panajotis Kalaidzakis (, g. 1999 m. sausio 2 d.) – Graikijos krepšininkas, rungtyniaujantis atakuojančiojo gynėjo ir lengvojo krašto puolėjo pozicijose.

 Biografija 
Kilęs iš Herakliono Kretoje, pradėjo rungtyniauti Salonikų „Aris“ jaunimo komandoje, o 2016–2017 m. sezone debiutavo pagrindinėje komandoje. 2018 m. perėjo į Graikijos lygos debiutantę Atėnų „Cholargos“. 2019 m. kartu su broliu dvyniu Jorgiu pasirašė sutartį su Kėdainių „Nevėžį“. Panajotis 3 metų trukmės sutartį, o Georgas 1 metų sutartį žaisdamas nuomos pagrindais. 2020 m. brolių keliai išsiskyrė – Jorgis grįžo į „Panathinaikos“. Išgirdęs savo pavardę NBA naujokų biržoje, Jorgis persikėlė į 2020-2021 m. sezono NBA čempionų komandą Milvokio „Bucks“.

2021 m. kovo 14 d. Panajotis persikėlė į Panevėžio „Lietkabelį“ nuomos pagrindais ir žaidė iki sezono pabaigos rinkdamas LKL po 7,6 taško, 4,1 atkovoto kamuolio, 1 rezultatyvo perdavimo ir 8,2 naudingumo balo. 2021 m. liepos 7 d. Kalaidzakis paliko Kėdainių „Nevėžį“ ir persikėlė į Panevėžio „Lietkabelio“ komandą pasirašydamas 2 metų trukmės sutartį. 2021–2022 m. Europos taurės sezone graikas vidutiniškai rinko po 13 taškų, 2,8 atkovoto kamuolio, 2,8 rezultatyvaus perdavimo ir 12,6 naudingumo balo. 2022 m. vasarą išpirktas Atėnų „Panathīnaïkós“ klubo, su kuriuo sudarė 2+1 metų sutartį.Oficialu: Panagiotis Kalaitzakis keliasi į „Panathinaikos“, basketnews.lt

Kalaidzakis žaidė Graikijos jaunimo rinktinėse (dalyvavo 2017 m. Europos U-18, 2018 m. Europos U-20, 2019 m. Europos U-20 čempionatuose),Panagiotis KALAITZAKIS (GRE). 2021 m. lapkričio 17 d. Kalaidzakis buvo pakviestas atstovauti Graikijos nacionalinę vyrų krepšinio rinktinę dėl kelialapio į 2023 metų Pasaulio krepšinio čempionatą.Graikijos rinktinės sąraše – „Lietkabelyje“ žibantis Kalaitzakis, basketnews.lt

 Pasiekimai 
 Eurolyga: 2024 m.
 LKL vicečempionas: 2022 m.
 Graikijos krepšinio lyga: 2024 m.
 Graikijos krepšinio taurė: 2025, 2026 m.
 Europos krepšinio čempionatas:  3 vieta (2025 m.)

 Šaltiniai 

Kategorija:Graikijos krepšininkai
Kategorija:Užsienio krepšininkai Lietuvos komandose